Guido, Dei gratia Senon. archiepiscopus, omnibus ad quos presentes littere pervenerint, in Domino salutem. Notum fieri volumus quod in reformatione pacis que facta fuit inter canonicos ecclesiæ Senon. et Hugonem Eventatum, in presentia nostra, canonici associaverunt prefatum Hugonem in furnis de Pontibus, ita, si quidem, quod ibi terciam partem ipse et heredes sui perciperent. Ipse, vero, Hugo, assensu et laudamento uxoris sue Hemeline, et filiorum suorum Hugonis et Nicolai, quitavit canonicis et ecclesie Senon. quidquid habebat in nemore de Fosseio ad furnos calefaciendos; tali siquidem conditione quod nec ipse, nec canonici, nemus poterint vendere, nec in alios usus expendere. Data, per manum Petri, cancellarii, anno Verbi incarnati millesimo centesimo LXXXIIIº.